./data/phi0474/phi056/phi0474.phi056.perseus-lat1.xml
M. Tullius Cicero
postea, quom mihi nihil neque a te ipso neque ab ullo alio deadventu tuo scriberetur, verebar ne ita caderet, quod etiam nunc vereor, ne, ante quam tu in provinciam venisses, ego de provincia decederem   accepi autem a te missas litteras in Cilicia, cum essem in castris, a  d  x K  Quintilisscriptas humanissime, quibus facile et officium et ingenium tuum perspici posset, sed neque unde nec quo die datae essent aut quo tempore te exspectarem significabant, nec is, qui attulerat, a te acceperat, ut ex eo scirem, quo ex loco aut quo tempore essent datae